પ્રતિ વર્ષે આ સમયગાળામાં ખેડૂતોને અનાજ પાકી જાય ત્યારે નવરાશની પળો આનંદોત્સવ મનાવવા એકઠા થઇ ચાંદનીના અજવાળામાં ઇષ્ટ દેવ-દેવીઓની સ્તુતિ કરતા. આસો સુદ:1 થી આસો સુદ: ૯ ના દિવસોમાં થતી આ પરંપરામાં ક્રમશ: નૃત્ય ને સંગીતના પાસા ઉમેરાતા ગરબાનો ઉદ્ભવ થયો હોવાનું પણ ઈતિહાસકારોએ નોંધ્યું છે. રાસ-ગરબાની સાથે ગોફ, ટીપ્પણી, દાંડીયારાસની સાથે હવે દોઢિયું, પંચિયું, ફૂંદડી, ચલતી જેવી લગભગ 150 એટલી સ્ટાઈલો ઉમેરાઈ છે.